Söngvakeppnin 2025

Söngvakeppnin 2025 lâi 33. kerdi, ko lávlumkišto uárnejui. Söngvakeppninist väljejui Island ovdâsteijee ive 2025 Euroviisuid, moh uárnejuvvojii Baselist, Sveeicist tondiet ko Sveeici ovdâsteijee Nemo vuoitij ive 2024 kišto. 
Kištoost lijjii kyehti semifiinaal já fiinaal, moh Island almosradiofinnodâh Ríkisútvarpið (RÚV) ornij RVK Studios studiohuksiittâsâst Reykjavík taavaakeččin. Semifinaleh uárnejuvvojii kuovâmáánu 8. peeivi já 15. peeivi 2025 já fiinaal kuovâmáánu 22. peeivi 2025.
VÆB finnij finalist 167 čyegisid islandkielâg pitástis "ROÁ" já vuoitij lávlumkišto. Viiljâkyevtis finnij aalmugijkoskâsijn áámmátraađijn 74 čyegisid já telejienâstmist 93 čyegisid. Siämmáá ive vyesimáánust suoi ovdâstáin Island ive 2025 Euroviisuin Baselist, Sveeicist.
Sajadâh.
&lt;mapframe width="302" height="302" align="left" zoom=15 text="Kišto semifinaleh já fiinaal uárnejuvvojii RVK Studiosist"&gt;
 "type":"Feature",
 "geometry":{"type":"Point","coordinates":[-21.815382430931997, 64.15381115042216]},
 "type":"ExternalData",
 "service":"geoshape","ids":"Q19605713",
&lt;/mapframe&gt; 
Island almosradiofinnodâh Ríkisútvarpið (RÚV) ornij semifinalijd já fiinaal RVK Studios studiohuksiittâsâst Gufunesist tave-Reykjavíkist.
Formaat.
Jođetteijeeh.
Ive 2025 kišto jođetteijen lijjii Benedikt Valsson, Guðrún Dís Emilsdóttir já Fannar Sveinsson.
Rääđih.
Aalmugijkoskâsiih rääđih.
Island ovdâsteijee ive 2025 Euroviisuid väljejii finalist aalmugijkoskâsiih rääđih čiččâm enâmist: Eŋland, Irland, Kroatia, Tanska, Turkki, Ukraina já Vuáládâhenâmeh. Rääđijesâneh lijjii:
Ovdil fiinaal.
Occeeh vuolgâttii pitáidis čohčâmáánu 20.–roovvâdmáánu 13. peeivi 2024. Áámmáträäđi, mast lijjii ovdâsteijeeh RÚV:st, Island šuoŋârähtei já sännejeijei seervist já Island musikkárij littoost, valjij 110 pittáást 10 semifinalân. Rääđi almostitij semifinalistij noomâid uđđâivemáánu 17. peeivi 2025:
Semifinaleh.
Uásálisteh juáhhojii kyevti semifinalân. Jieškote-uv semifinalist lijjii 5 artist. Jyehi semifinalist kulmâ pyeremuu artist peesáin njuolgist finalân ađai finalist lijjii ohtsis 6 artist.
Semifiinaal 1.
Vuossâmuš semifiinaal uárnejui kuovâmáánu 8. peeivi 2025, já toos uásálistii vittâ artist čuávuváá oornigist:
Vuossâmuu semifiinaal vuolgâttâs keččii koskâmiärálávt 116 090 olmožid.
Semifiinaal 2.
Nubbe semifiinaal uárnejui kuovâmáánu 15. peeivi 2025, já toos uásálistii vittâ artist čuávuváá oornigist:
Nube semifiinaal vuolgâttâs keččii koskâmiärálávt 101 390 olmožid.
Fiinaal.
Söngvakeppnin fiinaal uárnejui kuovâmáánu 22. peeivi 2025. Vuolgâttâs keččii koskâmiärálávt 124 360 olmožid.
Kišto njuolgâdusâi mield pittá ferttee lávluđ semifinalist islandkielân, mut finalist lii máhđulâš lávluđ eres kieláid, já te Ágúst, Júlí &amp; Dísa, Tinna já Stebbi Jak lavluu pittáás eŋgâlâskielân. Finalist artisteh lávdástii čuávuváá oornigist:
Kišto artistij lasseen finalist lávdástii ive 2024 Söngvakeppnin vyeittee Hera Björk já syemmilâš lávloo Käärijä oovtâst ruátálijn muusikduoin Hoojain.
Jienâstem.
Ive 2025 kištoost jienah lijjii ohtsis 131 956.
Kišto loppâpuáđus.
Aalmugijkoskâsij raađij adelem jienah já aalmugjienah reknistuvvojii oohtân nuuvt ete aalmugjienâi tiädduárvu lâi 50 % já aalmugijkoskâsij raađij jienâi 50 %. VÆB finnij finalist 74 čyegisid aalmugijkoskâsijn raađijn já 93 čyegisid aalmugjienâstmist ađai ohtsis 167 čyegisid já te vuoitij ubâ kišto.